Ξεκινώντας με τα θετικά, το σπίτι βρίσκεται σε πολύ καλή τοποθεσία μόλις 10 λεπτά από την πλατεία Taksim και από πολλά αξιοθέατα οπότε και δεν χρειάζεται να χρησιμοποιεί κανείς δημόσια συγκοινωνία. Επίσης γύρω από το σπίτι υπάρχει και market,φούρνοι και καφετέριες για να προμηθευτεί κανείς κάτι.
Όσον αφορά την καθαριότητα του σπιτιού, αυτό που αντικρύσαμε δεν έμοιαζε καθόλου σαν σπίτι που είχε μόλις καθαριστεί και απολυμανθεί. Το σπίτι μύριζε λες και ήταν κλειστό για μέρες, υπήρχαν πατημασιές στα εσωτερικά σκαλιά και ξεχασμένα ανοιχτά τρόφιμα από τους προηγούμενους επισκέπτες. Στο μπάνιο υπήρχαν τρίχες στο νιπτήρα, λαστιχάκια μαλλιών και χρησιμοποιημένα ρολά χαρτιού, όπως επίσης και στο ντουζ , το νερό δεν ήταν σταθερό σε μια θερμοκρασία (μια κρύο μια ζέστη καθ'όλη τη διάρκεια του μπάνιου).
Κατόπιν επικοινωνίας με τον οικοδεσπότη, όπου ανταποκρίθηκε αμέσως, το σπίτι καθαρίστηκε και η διαμονή στη συνέχεια ήταν πιο ευχάριστη.